Bílastæðahús við tónlistarhús og ráðstefnumiðstöð í Austurhöfn 16. febrúar 2006 Bílastæðahús við tónlistarhús og ráðstefnumiðstöð í Austurhöfn Hafið er mat á umhverfisáhrifum vegna bílastæðahúss við fyrirhugað tónlistarhús og ráðstefnumiðstöð í Austurhöfn í Reykjavík . Bílastæðahúsið verður á tveimur hæðum undir fyrirhuguðu tónlistarhúsi og ráðstefnumiðstöð og verða stæði um 1600 talsins . Íslenskir Aðalverktakar ( ÍAV ) eru framkvæmdaraðili verksins en mat á umhverfisáhrifum er unnið af Hönnun hf . Drög að tillögu að matsáætlun framkvæmdarinnar eru nú til kynningar og stendur hún til föstudagsins 31. mars 2006 . Öllum er frjálst að koma fram með athugasemdir og ábendingar og skulu þær berast fyrir 1. apríl til Hönnunar hf , Grensásvegi 1 , 108 Reykjavík eða á netfangið axel@honnun.is .